Tačno 34 dana penzioneri nisu mogli da izađu iz svojih domova. To je bila prva mera koja je donešena u cilju sprečavanja širenja virusa korona u Srbiji. I disciplina, ali i strpljenje, na kraju su se isplatili! U utorak, 20. aprila, nakon starta policijskog časa u 18 sati, najstariji Beograđani imali su priliku da prošetaju po suncem obasjanoj prestonici i tako udahnu malo svežeg vazduha.

Mnogi od njih su odlučili da vreme provedu u jednom od najleših parkova u Beogradu - Tašmajdanu. Neki su odlučili da dozvoljenih 30 minuta napolju iskoriste vežbajući na spravama na Tašu, jer u zdravom telu je i zdrav duh! Naravno, ne treba ni da napominjemo, da su gotovo svi bili dobro opremljeni zaštitnim rekvizitima u borbi protiv virusa korona - maskama i rukavicama - i da su poštovali socijalnu distancu i držali rastojanje od dva metra.